joelniklaus/EU_Wikipedias huggingface dataset:
Uustaantumuksellisuus

Uustaantumuksellisuus (liikkeen nimenä engl. Dark Enlightenment, neoreactionary movement, neoreaction tai NRx) on taantumuksellinen autoritaarinen oikeistolainen aate, joka on syntynyt Yhdysvalloissa 2010-luvulla.

Aatteen perusti Piilaaksossa yrittäjänä toiminut Curtis Yarvin. Siitä tuli etnonationalismin ohella toinen radikaalia oikeistolaista liikettä alt-rightia määritellyt intellektuellinen suuntaus. Blogikirjoituksissaan Yarvin arvosteli liberaaleja ja valtavirran konservatiiveja sekä kyseenalaisti demokratian merkityksen rauhan ja vaurauden synnyttäjänä. Yarvin on kutsunut demokratiaa ”tehottomaksi ja tuhoisaksi” hallinnon muodoksi ja yhdistänyt sen sotaan, tyranniaan, tuhoon ja köyhyyteen.

Uustaantumuksellisuus on autoritäärinen aate, jossa torjutaan valistuksen jälkeinen ajatus siitä, että maailma paranee sitä mukaa kun siitä tulee yhä demokraattisempi. Neoreaction.net-sivuston mukaan ongelmien ratkaisu on yhden vahvan miehen johtajuus, todellinen komentoketju ja selkeä omistajuusrakenne. Pankit, media ja yliopistot tulisi kansallistaa ja järjestellä uudelleen, vanhan vallan edustajat siirtää syrjään ja aloittaa kulttuurinen toipuminen satojen vuosien toimintahäiriön jälkeen.

Aatteen taustalla on esimerkiksi Thomas Carlylen ja Friedrich Hayekin teorioita.

Yarvinin ajatukset saivat joitain kannattajia Piilaaksossa ja Washingtonissa, kuten PayPalin perustaja Peter Thiel, Breitbart-sivuston toimitusjohtaja Steve Bannon ja brittiläinen filosofi Nick Land.

Jotkut aatteen kannattajat suosivat futuristista ja hypermaskuliinista visuaalista kuvastoa, jossa esiintyy sotilaita, aseita, tankkeja, avaruusaluksia ja kreikkalaisia jumalia.

Lähteet

Konservatismi
Yhdysvaltain politiikka
Ann-Christine Syvänen

Ann-Christine Elisabeth Syvänen (s. 1950) on suomalainen Uppsalan yliopiston molekulaarisen lääketieteen professori ja hän on työskennellyt myös Uppsalan akateemisessa sairaalassa.

Syvänen opiskeli ja väitteli Helsingin yliopistossa biokemiasta. Hänen englanninkielisen artikkeliväitöskirjansa (1986) otsikkona oli New developments in nucleic acid hybridization. 

Työurallaan professori Syvänen on kehittänyt muun muassa nukleiinihappojen analyysitekniikkaa ja perustanut menestyksekkään ihmisen sairauksia ajanmukaisin geneettisiä ja epigeneettisiä tekniikoita käyttävän tutkimusryhmän. Hän on 2010-luvulla keskittynyt erityisesti lapsuusajan leukemian ja autoimmuunisairauksien tutkimiseen. Hän on perustanut  Uppsalan yliopistoon alkujaan Knut ja Alice Wallenbergin säätiön tukemana laajan SNP&SEQ -teknologia-alustan, jolla voidaan analysoida SNP-genotyypit ja tehdä toisen sukupolven sekvensointia. Tämä tutkimusympäristö palvelee akateemisia tutkijoita myös muualta Ruotsista ja ulkomailta. SNP-luokittelun johtavana asiantuntijana hän on julkaissut tutkimusryhmineen useita runsaasti viitattuja tieteellisiä artikkeleita, mukaan luettuna kaksi aihepiirin katsausartikkelia Nature Genetics -lehdessä 2000-luvulla. Hän on tutkijatovereineen julkaissut monia laajasti viitattuja tutkimusartikkeleita tieteen huippujulkaisuissa (kuten Nature, Science, PNAS) myös tämän jälkeen.  

Syvänen kutsuttiin Ruotsin kuninkaallisen tiedeakatemian jäseneksi vuonna 2007. Vuonna 2014 hänelle myönnettiin Uppsalan yliopiston Rudbeck-mitali tunnustuksena korkeatasoisista tieteellisistä ansioista. 
Vuonna 2018 Syvänen nousi arvostetulle viitatuimpien tutkijoiden 2018 Highly Cited Researchers -listalle tieteenrajat ylittävän tutkimuksen aihepiiristä.  Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Koti- tai ulkoimailla työskenteleviä suomalaisia tai Suomessa työskenteleviä ulkomaisia tutkijoita listalla on noin 40.

Lähteet

Aiheesta muualla
Ann-Christine Syvänen  (researchgate.net)

Storsatsning på DNA-analys (6.10.2014)  (kemivarldenbiotech.se)
Genfynd i Uppsala kan förklara allvarlig kvinnosjukdom (Projektanslag 2011)  (wallenberg.org)
About us - The SNP&SEQ Technology Platform  (uu.se)
Genomanalysernas möjligheter för barnleukemiforskningen - Ann-Christine Syvänen  (youtube.com)
 Ann-Christine Syvänen(2005) Toward genome-wide SNP genotyping. Nature Genetics, 37:S5-10 (pdf) via  (uu.se)
 Ann-Christine Syvänen (2001) Accessing genetic variation: Genotyping single nucleotide polymorphisms. Nature Reviews Genetics 2:930–942 (tiivistelmä), kokoartikkeli (pdf) 

 Suomalaiset biokemistit
Suomalaiset professorit
Uppsalan yliopiston professorit
Viitatuimmat tutkijat Clarivaten mukaan
Vuonna 1950 syntyneet
Elävät henkilöt
Aleksandr Vvedenski

Aleksandr Vvedenski (Joulukuu 1904 Pietarissa Venäjällä – 1941 Ukraina) oli venäläinen näytelmäkirjailija, runoilija ja lastenkirjailija, joka oli merkittävä Neuvostoliitossa toiminut avantgarde-taiteilija.

Vvedenski oli menestyvän perheen poika: isä oli taloustieteilijä, äiti lääkäri. Hän kirjoitti ylioppilaaksi 1921 ja opiskeli sen jälkeen Pietarin yliopistossa lyhyen aikaa lakia ja kieliä, ennen kuin keskittyi kirjoittamaan runoja ja draamaa.

Vuosina 1923–1926 Vvedenski tutki runouden luonnetta yhdessä futuristisen runoilijan Igor Terentjevin kanssa. Vuonna 1925 Vvedenski tutustui Daniil Harmsiin. He perustivat avantgardistisen kirjailijakollektiivin, joka myöhemmin tunnettiin nimellä Oberiu. Muiden avantgardistien tapaan myös Oberiun jäsenet joutuivat viranomaisten hyökkäyksen kohteeksi, koska heitä pidettiin uhkana sosialismille.

Vvedenski pidätettiin vuonna 1931, ja vuonna 1932 hänet karkotettiin Kurskiin. Vuonna 1936 hän muutti kolmannen vaimonsa kotikaupunkiin Ukrainan Harkovaan. Vvedenski pidätettiin uudestaan vuonna 1941. Hänen kuolemansa olosuhteet ovat epäselvät: hän kuoli joulukuussa 1941 matkalla Harkovasta karkotukseen Siperiaan joko punatautiin tai vartija ampui hänet.

Vvedenskin tuotanto pääsi julkisuuteen lännessä 1970-luvulla ja Neuvostoliitossa glasnostin kaudella.

Suomennettu tuotanto
 Joitakin keskusteluja: eli täysin uudistettu unikirja, suomennos Katja Losowitch. Näytelmämoniste
 Sääli, että en ole eläin. Julkaisussa Nuori voima 1995: 2

Lähteet 

Venäläiset näytelmäkirjailijat
Vuonna 1904 syntyneet
Vuonna 1941 kuolleet
Kahelin

Kahelin on sukunimi, joka on muun muassa seuraavilla suomalaisilla henkilöillä:

Hjalmar Kahelin (1868–1958), juristi ja ministeri (Kansallinen Edistyspuolue)
Karl Henrik Kahelin (1832–1905), opettaja ja rehtori
Maria Kahelin (1867–1936), kuurojen koulun opettaja ja johtaja
Uolevi Kahelin (s. 1950), painonnostaja.
Hiroshiman neidot

Hiroshiman neidot ovat 25 japanilaisesta kouluikäisestä tytöstä koostuva joukko. Tytöt kärsivät vakavia vammoja Hiroshimaan 6. elokuuta, 1945 pudotetun fissiopommin aiheuttaman lämpöaallon seurauksena. Vuonna 1955 he tekivät suurta julkisuutta synnyttäneen matkan Yhdysvaltoihin, jossa heitä hoidettiin kirurgisesti.

Tytöillä oli kasvoissaan ja käsissään palovammojen aiheuttamia suuria arpia eli keloideja. Vammojen seurauksena useilla kädet jäivät pysyvästi kouramaisiin asentoihin. Tytöistä ja muista ydinaseen seurauksena kärsineistä ihmisistä käytettiin nimitystä hibakusha. 

Hiroshiman ja Nagasakin pommitukset
Elina Pylkkänen

Elina Pylkkänen on suomalainen taloustieteilijä ja Suomen työ- ja elinkeinoministeriön alivaltiosihteeri.

Pylkkänen on aiemmin työskennellyt finanssineuvoksena valtiovarainministeriön vero-osastolla, yksikön johtajana Stakesin sosiaalitalouden tutkimusohjelmassa ja ekonomistina Ruotsin valtiovarainministeriössä. Pylkkänen on keskittynyt tutkimuksessaan muun muassa työn taloustieteen teemoihin, verotukseen sekä mikrosimulointimallien kehittämiseen ja soveltamiseen. Pylkkänen on koulutukseltaan taloustieteen tohtori.

Pylkkänen aloitti TEM:ssa 1. kesäkuuta 2021. Tätä ennen hän työskenteli Palkansaajien tutkimuslaitoksen johtajana.

Elina Pylkkäsen puoliso on filosofi Paavo Pylkkänen.

Lähteet

Suomalaiset taloustieteilijät
Syntymävuosi puuttuu
Elävät henkilöt
Lauri Heino (jääkiekkoilija)

Lauri Heino (s. 25. helmikuuta 1997 Lahti) on suomalainen jääkiekkoilija, joka pelaa Mestis-joukkue Rovaniemen Kiekossa. Hän on pelipaikaltaan oikea laitahyökkääjä. Heino laukoo vasemmalta.

Ura

Seuraura 
Heino on Pelicansin kasvatti. Hän toimi kaudella 2012–2013 seuran C-nuorten varakapteenina. Kaudesta 2017–2018 Heino pelasi osan lainalla Pelicansin A-nuorista Mestis-joukkue Heinolan Peliitoissa, jossa hän pelasi 19 runkosarjaottelua tehopistein 2+1=3, neljä karsintasarjan ottelua tehopistein 1+1=2 sekä yhden Suomen Cupin ottelun.

Huhtikuussa 2018 Heino teki vuoden mittaisen juniorisopimuksen Pelicansin SM-liigajoukkueen kanssa. Hän teki kaudeksi 2018–2019 kuitenkin kaikessa hiljaisuudessa Mestis-sopimuksen Peliittojen kanssa. Heino kuitenkin harjoitteli myös Pelicansin kanssa ja teki liigadebyyttinsä 1. joulukuuta 2018 Oulun Kärppiä vastaan. Hänet merkittiin joukkueen nelosketjun vasempaan laitaan Artturi Toivolan ja Waltteri Merelän viereen. Hän sai ottelussa jääaikaa 6.36 minuuttia ja Heino keräsi teholukeman –2. Ottelu jäi hänelle kauden ainoaksi SM-liigassa. Heinon ensimmäinen kokonainen Mestis-kausi toi 41 runkosarjaottelussa tehot 9+10=19, neljässä karsintasarjan ottelussa tehot 2+1=3 ja kuudessa Suomen Cupin ottelussa tehot 2+1=3.

Kaudeksi 2019–2020 Heino nimettiin Peliittojen varakapteeniksi. Hän pelasi kauden aikana myös yhden Mestarien liigan ottelun lainalla Pelicansin SM-liigajoukkueessa. Syyskuun 2020 lopulla Heino siirtyi kuukauden mittaisella try-out -sopimuksella jatkamaan Mestis-pelejään Joensuun Kiekko-Poikiin. Marraskuussa hän sai joukkueeseen loppukauden 2020–2021 kattavan jatkosopimuksen. Kaudeksi 2021–2022 Heino siirtyi vuoden mittaisella sopimuksella Rovaniemen Kiekkoon.

Maajoukkueura 
Heino on pelannut seitsemän poikien maaottelua.

Tilastot

Lähteet

Viitteet 

Suomalaiset jääkiekkoilijat
Rovaniemen Kiekon pelaajat
Vuonna 1997 syntyneet
Elävät henkilöt
Kasper ja Liisa

Kasper ja Liisa (engl. Gaspard and Lisa) on vuoden 2010 animaatiosarja.

Jaksot  

1. Sorsaparaati 

2. Mörköjahti 

3. Avaruusraketti 

4. Luokan lemmikki 

5. Kasperin puutarha 

6. Chantellen muna 

7. Viktorian uusi tapetti 

8. Luokan esitys 

9. Karannut leija 

10. Lemmikkipäivä 

11. Kadonneiden tomaattien arvoitus 

12. Ensimmäinen junamatka 

13. Pienet lelukauppiaat 

14. Kun Kasper tapasi Liisan 

15. Äidin vaasi menee rikki 

16. Ulkoilutetaan Jean Claudea 

17. Käsinukke-esitys 

18. Tärkeä paketti 

19. Prinssin mutakylpy 

20. Herra Hugetin syntymäpäivä 

21. Hiekkapatsaita 

22. Kasper Suuri 

23. Kasperin koiranpentu 

24. Herkkuja 

25. Ikuiset ystävät 

26. Aarrejahti 

27. Ostoksilla 

28. Kirpputori 

29. Lukan kirje 

30. Kasperin sammakko 

31. Onneton leipomus 

32. Luokkakonsertti 

33. Kerhohuone 

34. Liisan huivi 

35. Liisan kissanpentu 

36. Pyöräajelu 

37. Isän tärkeä paperi 

38. Ystävysten patonki 

39. Liisan hikka 

40. Papukaijat karkuteillä 

41. Ihana äitienpäivä 

42. Judotunnilla 

43. Harmeja 

44. Perhepotretti 

45. Pyöräkilpailu 

46. Esitelmä 

47. Kasperin taideteos 

48. Jouluyllätys 

49. Maailman paras joulu 

50. Luminen päivä

Ääninäyttelijät  

Suomenkieliset äänet 

 Sami Ahonen - Kasper
 Maria Takaki - Liisa
 Susa Saukko
 Juuso Salmen
 Eeva Markkinen
 Petri Hanttu
 Maria Kemppainen
 Ilari Hämäläinen
 Juha Paananen
 Sasu Moilanen
 Anne Aitolehti

Käännös: Kirsi Ohrankämmen 

Tuotanto: Uptempo Oy

2010-luvun piirrossarjat
Dyynielämänlanka

Dyynielämänlanka (Ipomoea pes-caprae) on elämänlankoihin kuuluva kasvilaji, jota kasvaa pantrooppisilla rannoilla ympäri maailmaa. Se on köynnöstävä ja ruohovartinen kasvi, joka voi köynnöstää maata pitkin jopa 30 metrin matkan.

Kuvaus 
Dyynielämänlanka on köynnöstävä ruohovartinen kasvi, joka kasvaa yleensä 10–15 senttimetriä korkeaksi mutta jonka varsi voi köynnöstää 30 metriä maata pitkin. Se kasvattaa ison pääjuuren, joka voi olla kolme metriä pitkä ja viisi senttimetriä halkaisijaltaan.

Dyynielämänlangan monimuotoiset lehdet ovat 6–10 senttimetriä pitkät, ja ne ovat paksut, sileät ja kaksiliuskaiset. Kasvin kukat ovat torvimaisia, ja ne ovat 6–7,5 senttimetriä leveitä. Teriö on vaaleanpunainen, punertavan purppura tai violetti. Kasvin 1,3 senttimetriä leveät hedelmät ovat pyöreitä, ja niissä 4 siementä. 6–10 senttimetriä pitkät siemenet ovat kauttaaltaan ruskean karvan peitossa.

Levinneisyys ja elinympäristö 

Dyynielämänlanka on pantrooppinen rantojen laji. Sitä kasvaa Kiinassa, Japanissa, Etelä- ja Kaakkois-Aasiassa, Afrikassa, Australiassa, Pohjois- ja Etelä-Amerikassa sekä Tyynenmeren saarilla. Toisinaan dyynielämänlankoja kasvaa myös sisämaassa teiden ja ojien varsilla.

Dyynielämänlankaa tavataan erityisesti rantojen hiekkaisilla dyyneillä, ja sen takia se sietää jopa suoria suolaroiskeita. Lajia pidetään dyynien pioneerilajina, ja sillä on merkitystä dyynien sitojana.

Lähteet 

Elämänlangat
Tricerma octogonum

Tricerma octogonum on kelasköynnöskasveihin kuuluva kasvilaji, joka elää Etelä-Amerikan länsiosissa Ecuadorista Chileen ja Galápagossaarilla. Se kasvaa rantavyöhykkeellä ja kuivilla alangoilla. Pensasmaisesti tai pieneksi puuksi kasvava laji voi olla kahdeksan metriä korkea.

Lähteet 

Kelasköynnöskasvit
Väinö Parkkali

Väinö Joakim Parkkila (24. toukokuuta 1887 Viipuri  – 14. toukokuuta 1950 Helsinki) oli maanmittari, joka toimi maanmittaushallituksen ylijohtajana.

Henkilöhistoria
Väinö Parkkalin vanhemmat olivat poliisi Joakim Parkkali ja Anna Nissinen ja puoliso vuodesta 1909 Heidi Sigyn Öberg (k. 1951). Parkkali tuli ylioppilaaksi 1906 ja valmistui maanmittariksi 1908. Varamaanmittarina Viipurin läänissä hän toimi 1914–1918, asutushallituksen asutusmaanmittarina 1918–1919, insinööritoimiston palveluksessa 1919–1922, asutushallituksen vt. asutusneuvoksena 1922–1929 ja vakinaisena 1926–1929, Hämeen läänin maanmittausinsinöörinä 1929–1930, maanmittaushallituksen ylijohtajana 1930–1933, asutushallituksen v.t. ylijohtajana 1933–1937 ja maatalousministeriön asutusasian osaston päällikkönä 1938–1942. Parkkali oli useiden valtiollisten komiteoiden jäsen tai puheenjohtaja.

Julkaisuja
 Asutustoiminnasta: esitelmä Kansallisen edistyspuolueen puoluekokouksessa Säätytalossa 18.4.1931, 1931
 Asutuslaki selityksineen ja sen toimeenpanoasetus, 1939, Väinö Parkkali ja Toivo Kivimäki

Lähteet

 Suomalaiset maanmittarit
 Suomalaiset virkamiehet
 Valtionlaitosten johtajat
 Vuonna 1887 syntyneet
 Vuonna 1950 kuolleet
Fredrik Ehrström

Fredrik August Ehrström (s. 29. elokuuta 1925 Helsinki) on suomalainen, olympialaisissakin kilpaillut purjehtija.

Ehrström sijoittui olympialaisten Star-luokassa 14:nneksi Roomassa 1960. Hänen parinaan purjehti Rolf Zachariassen ja heidän veneensä nimi oli "Bella". Ehrström osallistui myös Euroopan-mestaruuskilpailuihin.

Seuratasolla "Freddy" Ehrström edusti Nyländska Jaktklubbenia. Hän voitti Suomen-mestaruuden Star-luokassa vuosina 1952, 1959, 1960 ja 1971.

Ehrström on toiminut Kansainvälisen Purjehtijaliiton hallituksen jäsenenä ja kansainvälisenä purjehdustuomarina.

Lähteet

Viitteet 

Suomalaiset kilpapurjehtijat
Vuonna 1925 syntyneet
Elävät henkilöt
Porolammi (Kauhava)

Porolammi on Kauhavan keskiosassa sijaitseva järvi. Se on ollut aikaisemmin Alahärmän, Kauhavan ja Kortesjärven rajapaikka. Se laskee Kunnarinluoman kautta Lapuanjokeen. Porolammelle päättyy Antintaival-niminen retkeilyreitti, joka alkaa Haaruksesta. Järven eteläpuolella on myös laavu ja kuivakäymälä.

Kauhavan järvet
Joel Jahn

Carl Joel Jahn (s. 10. tammikuuta 1934 Helsinki) on suomalainen, olympialaisissakin kilpaillut purjehtija.

Jahn sijoittui olympialaisten Louhi-luokassa 14:nneksi John Flinkenbergin kipparoiman "Xantippa"-veneen jäsenenä Melbournessa 1956. Jahnilla on voittoja Sandhamnin regatasta. Seuratasolla hän edusti Helsingfors Segelsällskapia.

Lähteet

Viitteet 

Suomalaiset kilpapurjehtijat
Vuonna 1934 syntyneet
Elävät henkilöt
Pontus Holmberg

Pontus Holmberg (s. 9. maaliskuuta 1999 Västerås, Ruotsi) on ruotsalainen jääkiekkoilija, joka pelaa NHL-joukkue Toronto Maple Leafsin organisaatiossa. Hän on pelipaikaltaan vasen laitahyökkääjä, mutta Holmberg osaa pelata myös keskellä.

Pelityyli
Elite Prospects -sivuston mukaan Holmberg on taitava hyökkäyspään pelaaja, joka on varustettu hyvällä nopeudella ja pelikäsityksellä. Hän on taitava luomaan maalipaikkoja, mutta Holmbergillä on kuitenkin kehitettävää laukauksessa.

Ura

Seuraura
Holmberg on VIK Västerås HK:n kasvatti. Hän voitti kaudella 2014–2015 koko U16 Elitin piste- ja syöttöpörssin tehoilla 19+46=65. Kaudella 2015–2016 Holmberg oli J18 Elitissä Västeråsin paras pistemies ja syöttäjä tehoilla 9+25=34. Kaudella 2017–2018 hän debytoi seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa tulokaskausi toi 36 runkosarjaottelussa tehot 7+13=20 ja kahdeksassa Kvalserien AS:n ottelussa tehot 2+4=6. Västeråsin kausi päättyi sarjanousuun HockeyAllsvenskaniin. Holmberg pelasi kauden aikana myös kaksi ottelua lainalla SHL-joukkue Växjö Lakers HC:ssä joulukuussa 2017. Hän teki näin ollen SHL-debyyttinsä 19. joulukuuta 2017 vieraissa Örebro HK:ta vastaan. Holmberg sai ottelussa jääaikaa 13.21 minuuttia.

Toronto Maple Leafs varasi Holmbergin kuudennella kierroksella 156. pelaajana NHL:n varaustilaisuudessa 2018. Ennen tätä, toukokuussa 2018 hän teki kaksivuotisen SHL-sopimuksen Växjö Lakersin kanssa. Holmberg teki SHL-uransa avausmaalin kauden 2018–2019 kolmannessa ja uransa viidennessä ottelussaan 27. syyskuuta 2018 vieraissa Brynäs IF:ää vastaan.

Maajoukkueura
Holmberg pelasi alle 20-vuotiaiden MM-kilpailuissa vuonna 2019. Yhteens hän on pelannut 15 nuorten maaottelua.

Muuta
Holmbergin isä Jörgen pelasi omalla urallaan hyökkääjänä yli 250 Elitserien-ottelua. Hän kuului Djurgårdens IF:n vuoden 1983 Ruotsin-mestaruuden voittaneeseen joukkueeseen.

Tilastot

Lähteet

Viitteet

Ruotsalaiset jääkiekkoilijat
Toronto Maple Leafsin pelaajat
Toronto Maple Leafsin varaamat pelaajat
Vuonna 1999 syntyneet
Elävät henkilöt
Reimund Rötter

Reimund Paul Rötter (s. 1961) on saksalainen maataloustieteilijä, maatalousekologi ja maatalousjärjestelmän mallintaja. Hän työskentelee Göttingenin yliopistossa Saksassa trooppisen kasvintuotannon ja maatalouden järjestelmien mallinnuksen professorina. Hän toimi vuosina 2007–2016 Suomessa Maa- ja elintarviketalouden tutkimuskeskuksen (MTT) ja Luonnonvarakeskuksen (Luke) palveluksessa kasvintuotannon ekologian johtavana tutkijana ja maatalousjärjestelmien mallinnuksen professorina.

Rötter opiskeli Tierin yliopistossa Saksassa, ja valmistui siellä fysikaalisen maantieteen aihepiiristä maisteriksi ja edelleen trooppisen kasvintuotannon mallinnuksen aihepiiristä tohtoriksi (M.Sc. 1989, Ph.D. 1993). Hänen väitösirjansa otsikkona oli Simulation of the biophysical limitations to maize production under rainfed conditions in Kenya. 

Vuosina 1993-2008 hän työskenteli Wageningenin yliopistossa Alankomaissa useissa eri hankkeissa tutkijana, ja tutkimushankkeiden johtajana. Tämän ohella hän työskenteli vuosina 1996-2000 kansainvälisen riisintutkimusinstituutin (International Rice Research Institute, IRRI) tehtävissä Filippiineillä. Vuosina hän toimi maankäytön ja ilmastonmuutoksen tutkimusteeman vetäjänä Wageningenin Alterran maaperätieteen keskuksessa. Vuosina 2007-2008 Rötter toimi Maa- ja elintarviketalouden tutkimuskeskuksen kasvintuotannon tutkimuksen maatalousekologian johtavana tutkijana Mikkelin toimipisteessä. Vuodesta 2008 hän on ollut Helsingin yliopiston maatalousekologian dosentti. Vuosina 2009-2016 hän toimi Maa- ja elintarviketalouden tutkimuskeskuksen, sittemmin Luonnonvarakeskuksen tuotannon ekologian ja maatalousjärjestelmien mallinnuksen professorina. Vuodesta 2016 hän on ollut Göttingenin yliopiston trooppisen kasvintuotannon ja maatalousjärjestelmien mallinnuksen professori.

Vuonna 2018 professori Rötter oli arvostetulla maailman viitatuimpien tutkijoiden 2018 Highly Cited Researchers -listalla tieteenrajat ylittävän tutkimuksen aihepiiristä. Hänet oli tässä listauksessa tulkittu Suomessa toimivaksi tutkijaksi. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa (kuten Clarivate Analyticsin mukaan Rötter) tai on ulkomailla tutkimustyötään tekeviä suomalaisia.

Lähteet

Aiheesta muualla
 Rötter, Reimund Paul. Universitat Gottingen, Gottingen, Germany  (scopus.com)
 Reimund P. Rötter. Professor and Head, Crop Production Systems in the Tropics at University of Göttingen (UGOE)  (linkedin.com)

Maataloustieteilijät
Saksalaiset professorit
Luonnonvarakeskus
Viitatuimmat tutkijat Clarivaten mukaan
Vuonna 1961 syntyneet
Elävät henkilöt
Matthias Manasi

Matthias Manasi (s. 26. joulukuuta 1969 Berliini) on saksalainen kapellimestari ja pianisti. Hän valmistui pianonsoiton opintojen jälkeen Musikhochschule Karlsruhesta vuonna 1995 ja orkesterinjohdon opintojen jälkeen Musikhochschule Stuttgartista 1996. Hänen opettajiaan olivat pianonsoitossa Andrzej Ratusiński ja Carmen Piazzini sekä orkesterinjohdossa Thomas Ungar. Mestarikursseja Manasi suoritti Georg Tintnerin, Gianluigi Gelmettin, Karl Österreicherin, Jorma Panulan ja Kurt Masurin johdolla. 

Manasi aloitti ammattimaisen uransa kapellimestarina vuonna 1995 johtamalla Un ballo in mascheran esityksen Sleesian oopperassa. Tätä esitystä seurasivat La bohèmen, Don Giovannin ja Taikahuilun esitykset. Manasin ohjelmistoon kapellimestarina on kuulunut myös sinfonisia teoksia, ja kapellimestarin töiden ohella Manasi on esiintynyt pianistina.

Lähteet 
 

Saksalaiset kapellimestarit
Saksalaiset pianistit
Vuonna 1969 syntyneet
Elävät henkilöt
Nguyễn Xuân Phúc

Nguyễn Xuân Phúc (s. 20. heinäkuuta 1954) on vietnamilainen poliitikko, joka valittiin maansa presidentiksi huhtikuusta 2021.

Aiemmin hän toimi Vietnamin pääministerinä vuosina 2016–2021. Hän on koulutukseltaan kauppatieteiden kandidaatti, ja kuulunut puolueen keskuskomiteaan vuodesta 2006.

Lähteet

Aiheesta muualla 

Vietnamin pääministerit
Vietnamin presidentit
Vuonna 1954 syntyneet
Elävät henkilöt
Erkki Heinonen (purjehtija)

Erkki Tapani Heinonen (s. 8. heinäkuuta 1967 Vaasa) on suomalainen, olympialaisissa kilpaillut purjehtija.

Heinonen sijoittui olympialaisten Soling-luokassa Jali Mäkilän ja Sami Tammisen kanssa 15:nneksi Sydneyssä 2000. Hän saavutti maailmanmestaruuden vuonna 2007 Italiassa 5.5mR-luokassa, vuonna 2011 Norjassa X-41-luokassa MM-hopeaa, vuonna 2019 Ranskassa Soling-luokassa MM-pronssia, vuonna 2017 MM:ssä 4. sijan, vuonna 2000 MM:ssä 6. sijan ja vuonna 1998 MM:ssä 10. sijan. Euroopan-mestaruuskilpailuissa hän on ottanut Soling-luokassa EM-kultaa vuonna 2019, oli EM 5. vuosina 2018 ja 1999, EM 6. vuonna 1998 ja EM 9. vuonna 1997.

"Eki" Heinonen edustaa seuratasolla Turun Pursiseuraa, Helsingfors Segelsällskapia sekä Helsingfors Segelklubia. Hän on voittanut Suomen mestaruuden muun muassa Solingilla vuonna 1995 ja H-veneiden luokassa vuonna 2000 sekä useassa muussa luokassa kuten avomeriluokassa, parikilpailussa, Star-luokassa sekä 606-luokassa.

Lähteet

Viitteet 

Suomalaiset kilpapurjehtijat
Vuonna 1967 syntyneet
Elävät henkilöt
Salibandyn SM-sarja 1987–1988

Salibandyn SM-sarjakausi 1987–1988 oli salibandyliigan historian toinen kausi, jolloin miehet pelasivat Suomen-mestaruudesta. Sarjasta käytettiin tuolloin nimitystä miesten mestaruussarja. Naiset pelasivat ensimmäisen kerran mestaruudesta vasta kaudella 1988–1989. Mestaruuden voitti Manse United (ManU) ennen Ruunien Ruunia (RuRu). Kolmanneksi sijoittui Synkkä Uhma.

Sarja pelattiin kolmessa turnauksessa kahdeksan joukkueen kesken. Turnaukset pelattiin Maarianhaminassa, Helsingin Viikissä ja Tampereen Atalpassa. Edellisvuodelta mukana olivat ManU, RuRu, Synkkä Uhma, SC Dalmac, Turbon Pallo, ja Ylhäs. Sarjaan olivat nousseet I divisioonan nousukarsinnoista vuosaarelainen SSV ja VÅSC. Muut karsintoihin osallistuneet joukkueet olivat tamperelainen Manse Unitedin "sisarseura" Manse City ja vuosaarelainen Viikingit. Edellisen kauden (1986–1987) joukkueista sarjasta olivat pudonneet Bolla Bolla, Helsingin Yliopiston uimaseura (HyUS) ja SaPa. Kaudella 1986–1987 sarjapaikkansa säilyttänyt TDK-Team luopui sarjasta.

Lähteet

Salibandyliigan kaudet
Vuoden 1987 urheilu
Vuoden 1988 urheilu
Samuel Ersson

Samuel Ersson (s. 20. lokakuuta 1999 Falun, Ruotsi) on ruotsalainen jääkiekkomaalivahti, joka pelaa SHL-joukkue Brynäs IF:ssä.

Ura

Seuraura
Ersson on Falu IF:n kasvatti. Hän debytoi seuran miesten joukkueessa Ruotsin neljänneksi korkeimmalla sarjatasolla HockeyTvåanissa vain 15-vuotiaana kaudella 2014–2015, jolloin Ersson pelasi siellä yhden runkosarjaottelun. Kaudeksi 2015–2016 hän siirtyi Brynäs IF:n J18-junioreihin. Kauden 2016–2017 hän valittiin J18 Allsvenskanin parhaaksi maalivahdiksi. Ersson pelasi osan kaudestaan myös Brynäsin J20-junioreissa, jossa hän pelasi lähinnä Oliver Dackellin kakkosmaalivahtina.

Kaudella 2017–2018 Ersson nousi Brynäsin J20-joukkueen selkeäksi ykkösmaalivahdiksi. Hän debytoi kauden aikana myös seuran SHL-joukkueessa, jossa Ersson puki viiteen runkosarja-, yhteen playoff- ja kahteen Mestarien liigan otteluun. Hän myös pelasi joukkueessan SHL-uransa ensimmäisen ja kauden ainoaksi jääneen ottelunsa 26. lokakuuta 2017 Färjestad BK:ta vastaan. Ersson vaihdettiin Brynäsin maalille Felix Sandströmin tilalle ottelun toiseen erään. Hän torjui kahdessa erässä 15 kertaa ja päästi kaksi maalia. Brynäs hävisi ottelun lopulta lukemin 1–4.

Philadelphia Flyers varasi Erssonin viidennellä kierroksella 143. pelaajana NHL:n varaustilaisuudessa 2018. Kaudeksi 2018–2019 hän siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Västerås IK:hon. Ersson pelasi tulokaskautensa aikana 36 runkosarjaottelua torjuen viisi nollapeliä. Hän pelasi myös viisi nousukarsintasarjan ottelua.

Kaudeksi 2019–2020 Ersson palasi kaksivuotisella SHL-sopimuksella Brynäsiin. Hän pelasi ensimmäisen SHL-ottelunsa aloittavana maalivahtina runkosarjan kolmannella kierroksella 21. syyskuuta 2019 Färjestad BK:ta vastaan. Ersson torjui Brynäsin 1–2 tappioon päättyneessä ottelussa 22 kertaa.

Maajoukkueura
Ersson pelasi alle 20-vuotiaiden MM-kilpailuissa vuonna 2019, jolloin hän toimi Ruotsin pääasiallisena ykkösmaalivahtina. Valmennus valitsi Erssonin joukkueensa turnauksen yhdeksi kolmesta parhaasta pelaajasta. Hänet valittiin myös sekä Yhdysvaltoja vastaan pelatun alkulohkon ottelun että Sveitsiä vastaan pelatun puolivälieräottelun päätteeksi Ruotsin ottelun parhaaksi pelaajaksi.

Ersson edusti Ruotsia myös alle 18-vuotiaiden MM-kilpailuissa vuonna 2017, jolloin hän toimi kuitenkin joukkueen kolmosmaalivahtina, eikä pukenut yhteenkään otteluun. Yhteensä Ersson on pelannut kymmenen nuorten maaottelua.

Ruotsin A-maajoukkueessa Ersson on pelannut yhden ottelun. Hän teki A-maajoukkuedebyyttinsä 5. huhtikuuta 2019 Budapestissä Unkaria vastaan. Ersson torjui Ruotsin 3–4-voittoon päättyneessä ottelussa 21 kertaa.

Tilastot

Maajoukkuetilastot

Lähteet

Viitteet

Ruotsalaiset jääkiekkomaalivahdit
Philadelphia Flyersin pelaajat
Philadelphia Flyersin varaamat pelaajat
Vuonna 1999 syntyneet
Elävät henkilöt
Matias Hilden

Matias Hilden (s. 1987 Aitoo) on Imatran kaupunginjohtaja. Hän aloitti virassa huhtikuussa 2022. Aiemmin hän työskenteli Imatran strategia- ja hallintojohtajan virassa joulukuusta 2021 alkaen. Virka perustettiin Hildenin aloittaessa siinä. Hilden työskenteli Ruokolahden kunnanjohtajana helmikuun alusta syyskuun loppuun vuonna 2021. Ennen Imatralla ja Ruokolahdella työskentelyä Hilden työskenteli Puumalan kunnanjohtajana. Aloittaessaan Puumalassa  vuonna 2011 hän oli 24-vuotias ja Suomen nuorin kunnanjohtaja. Vuodesta 2017 vuoteen 2019 hän toimi kunta- ja uudistusministeri Anu Vehviläisen erityisavustajana valtiovarainministeriössä. Kun Hilden oli Vehviläisen erityisavustajana, Puumalan kunnanjohtajana häntä sijaisti Niina Kuuva.

Hilden oli ehdolla kevään 2019 eduskuntavaaleissa Kaakkois-Suomen vaalipiirissä Suomen Keskustan ehdokkaana, mutta ei tullut valituksi. Vuoden 2008 kuntavaaleissa Hilden, tuolloin 21-vuotias kunnallistalouden opiskelija, valittiin Suomen Keskustan listalta Pälkäneen kunnanvaltuustoon listan ääniharavana 141 äänellä.

Hilden on valmistunut Tampereen yliopistosta hallintotieteiden maisteriksi.

Vuonna 2016 Hilden kilpaili Haluatko miljonääriksi? -ohjelman avausjaksossa ohjelman palattua Suomen televisioon.

Lähteet 

Puumalan kunnanjohtajat
Ruokolahden kunnanjohtajat
Imatran kauppalan- ja kaupunginjohtajat
Pälkäneen kunnanvaltuutetut
Vuonna 1987 syntyneet
Elävät henkilöt
Pinja Sanaksenaho

Pinja Aurora Sanaksenaho (s. 22. elokuuta 2002 Helsinki), tunnettu käyttäjänimellään Pinkku Pinsku, on suomalainen videobloggaaja ja tubettaja. Hän on yksi Suomen tunnetuimpia tubettajia yli 263 000 tilaajallaan ja yli 100 miljoonalla näyttökerrallaan.

Sanaksenaho aloitti tubettamisen 11-vuotiaana vuonna 2013. Sanaksenaho valittiin Tubeconissa Vuoden vloggaajaksi vuonna 2015 vain 13-vuotiaana.

Sanaksenaho on harrastanut tubettamisen lisäksi jalkapalloa. Hän on myös ääninäytellyt elokuvassa My Little Pony vuonna 2017.

Keväällä 2021 Sanaksenaho osallistui Big Brother Vip -ohjelmaan, jossa oli mukana yhteensä 14 julkisuudesta tuttua henkilöä.

Lähteet

Aiheesta muualla 
 Elonet - Pinja Sanaksenaho

Suomalaiset bloginpitäjät
Videobloginpitäjät
Suomalaiset tubettajat
Vuonna 2002 syntyneet
Elävät henkilöt
William Barr

William Pelham Barr (s. 23. toukokuuta 1950) on yhdysvaltalainen juristi, joka toimi Yhdysvaltain oikeusministerinä vuosina 1991–1993 ja 2019–2020 George H. W. Bushin ja Donald Trumpin presidenttikausilla.

Barr tunnetaan konservatiivisena ja presidentin vahvan vallan kannattajana.

Ura 
Barr tavoitteli nuorena virkaa CIA:ssa, ja sitä ajatellen opiskeli Kiinan asioita Columbian yliopistossa. Maisteriksi valmistuttuaan hän pääsikin CIA:n Kiinan-yksikköön, ja opiskeli samalla oikeustiedettä iltakoulussa. Hän pyysi pian siirtoa CIA:n lakiosastolle, ja työskenteli siellä George Bushin alaisena. Hän lähti CIA:sta ja työskenteli asianajotoimistossa, mutta sai aina välillä tehtäviä Valkoisessa talossa ja George Bushin kampanjatoimistossa.

Vuonna 1989 Barr kutsuttiin johtamaan toimistoa, joka neuvoo presidenttiä oikeudellisissa asioissa. Hän kirjoitti perustelumuistiot, jotka oikeuttivast hyökkäyksen Panamaan ja Manuel Noriegan pidätyksen. Noustuaan apulaisoikeusministeriksi toukokuussa 1990 hän kertoi Bushille, että tämä ei periaatteessa tarvitsisi Kongressin hyväksyntää Irakiin hyökkäämiselle.

Bushin virkakauden päätyttyä Barr teki uraa yritysoikeuden puolella. Hänen merkittävin tehtävänsä oli Verizonin varapresidentin ja neuvonantajan tehtävä. Hän toimi asianajajana Yhdysvaltojen korkeimmassa oikeudessa ja Euroopan komissiossa. Barr oli asianajajana Washington D.C:ssä toimivassa Kirk & Ellisin toimistossa vuoteen 2017 asti.

Presidentti Trump kertoi 7. joulukuuta 2018, että hän on esittänyt Barria uudeksi oikeusministeriksi. Senaatti vahvisti nimityksen helmikuussa 2019. Barr riitautui Trumpin kanssa joulukuun 2020 alussa, koska oikeusministeriö ei löytänyt Trumpin haluamia todisteita laajasta vaalivilpistä marraskuun 2020 presidentinvaaleissa. Barrin ilmoitettiin 15. joulukuuta eroavan tehtävästään. Hänen virkaatekeväksi seuraajakseen tuli Jeffrey A. Rosen. Ennen eroaan Barrin on sanottu olleen yksi Trumpin uskollisimmista tukijoista hallituksessa. Tammikuun 2021 Yhdysvaltain kongressitalon valtauksen jälkeen Barr sanoi Trumpin ”pettäneen virkansa ja kannattajansa”.

Lähteet

Viitteet

Aiheesta muualla 

Yhdysvaltain oikeusministerit
George H. W. Bushin hallituksen jäsenet
Trumpin hallituksen jäsenet
Yhdysvaltalaiset republikaanipoliitikot
Vuonna 1950 syntyneet
Elävät henkilöt
Tonttu Toljanterin tuhmaikä

Tonttu Toljanterin tuhmaikä (tv:ssä nimellä vuonna 2011 Tonttu Toljanteri - Tuhmaikä, DVD-julkaisussa Tonttu Toljanteri ja Tuhmaikä) on Yle TV2:n tuottama suomalainen joulukalenterisarja vuodelta 2011,  joka esitettiin joulukuussa 2011. Sarja on toiseksi viimeinen Toljanteri-sarja. Sarjan päähenkilöä Tonttu Toljanteria näyttelee Kunto Ojansivu. Jukka Pääkkösen viimeinen esiintyminen Joulupukkina tässä Joulukalenterissa. Sarjan jälkeen oli vuoden tauko, mutta Yle TV2 esitti Tonttu Toljanterin joulupulma vuoden 1998 kalenterin uusintana 1.12.2012-24.12.2012. Sarjasta julkaistiin lähes samanjuoninen kirja Tonttu Toljanteri ja outo jouluvieras.

VLMedia julkaisi sarjan DVD:llä 10. marraskuuta 2017.

Tuulikki-tontun ensiesiintyminen oli jaksossa Uusi utelias (2.12.2011) ja viimeinen esiintyminen oli jaksossa Joka tontun joulu (24.12.2011).

Metusalemin  ensiesiintyminen oli jaksossa Erilaisia ei-tautipotilaita (7.12.2011)  ja viimeinen esiintyminen oli jaksossa Joka tontun joulu (24.12.2011).

Nuutti Apu-Toljanteri ensiesiintyminen oli jaksossa Toinen Toljanteri (12.12.2011)  ja viimeinen esiintyminen oli jaksossa Joka tontun joulu (24.12.2011).

Juoni 

Toljanterilla käy mahdottoman huono tuuri. Nimittäin äkäampiainen pistää Toljanteria joulun alla - juuri silloin kun pitäisi olla oikein kiltti! Äkäampiaisen pistos aiheuttaa Toljanterille tuhmaiän, jonka oireita ovat mm. minä-ite-tauti, ei-tauti ja malttamattomuus.

Näyttelijät

Jaksot 

Lähde:

DVD-julkaisu 
Tonttu Toljanteri
2010-luvun televisiosarjat

Lähteet
Agnes Wittfooth-Raade

Agnes Wittfooth-Raade  (1872–1966) oli suomalainen erityisesti kukka-asetelmistaan tunnettu taidemaalari. Taivassalosta kotoisin ollut Agnes Wittfooth opiskeli Suomen Taideyhdistyksen piirustuskoulussa Helsingissä sekä yhden kauden ajan Pariisissa. Hän oli naimisissa vuodesta 1903 Turun hovioikeuden varapresidentin Kaarle Raaden kanssa. Heidän poikansa oli vuorineuvos Uolevi Raade.

Agnes Wittfooth-Raaden maalaukset edustivat tyyliltaan lähinnä impressionismia. Hän maalasi 1920- ja 1930-luvuilla pääasiassa maisemia mutta alkoi keskittyä kukka-asetelmien maalaamiseen 1940-luvulta alkaen.

Lähteet

Aiheesta muualla 
 Bukowski : Agnes Wittfooth-Raade

Suomalaiset taidemaalarit
Vuonna 1872 syntyneet
Vuonna 1966 kuolleet
Suvi Mäkeläinen

Suvi Susanna Mäkeläinen (s. 6. toukokuuta 1994 Valkeala) on keskustalainen poliitikko, joka toimi Suomen Keskustanuorten puheenjohtajana 2017-2019.. Mäkeläinen on toiminut Tampereen yliopiston ylioppilaskunnan hallituksessa.

Mä­ke­läi­nen on koulutukseltaan yhteiskuntatieteiden kandidaatti ja opiskelee yhteiskuntatutkimusta Tampereen yliopistossa.

Poliittinen ura

Kunnallispolitiikka 
Mäkeläinen on ollut ehdolla Tampereen kaupunginvaltuustoon vuosina 2017 ja 2021. Mäkeläinen valittiin Tampereen kaupunginvaltuustoon varavaltuutetuksi vuoden 2021 kuntavaaleissa. Hän on Tampereen kaupungin sivistys- ja kulttuurilautakunnan jäsen. Aiemmin hän on toiminut myös ympäristö- ja rakennusjaoston jäsenenä sekä yhdyskuntalautakunnan varajäsenenä.

Valtakunnan politiikka 
Mäkeläinen oli ehdolla eduskuntaan Pirkanmaan vaalipiiristä vuonna 2019 saaden 1 283 ääntä. Lisäksi hän oli ehdolla eurovaaleissa 2019 saaden 1 487 ääntä.

Lähteet 

Keskustanuorten puheenjohtajat
Elävät henkilöt
Vuonna 1994 syntyneet
Peter Thiel

Peter Andreas Thiel (s. 11. lokakuuta 1967 Frankfurt am Main, Länsi-Saksa) on saksalais-yhdysvaltalainen sijoittaja, yksi PayPalin perustajista, Clarium Capital Managementin perustaja, yksi Palantir Technologiesin perustajista sekä Founders Fundin partneri. Vuonna 2021 Thiel oli Forbes 400 -listan mukaan 4,1 miljardin dollarin omaisuudellaan Yhdysvaltojen 273. varakkain henkilö.

Ura
Thiel on opiskellut Stanfordin yliopistossa filosofiaa ja oikeustiedettä.

Thiel omisti 3,7 prosentin osuuden PayPalista kun se myytiin eBaylle. Thiel ansaitsi kaupasta 55 miljoonaa Yhdysvaltain dollaria. Tämän jälkeen Thiel perusti Clarium Capital Managementin.

Thiel sijoitti vuonna 2004 puoli miljoonaa dollaria Facebookiin. Thiel on tullut Facebook-sijoituksestaan kuuluisaksi ja se on osa Facebookista kertovaa The Social Network -elokuvaa, jossa Thieliä esittää Wallace Langham.

Thiel on yksi Palantir Technologiesin perustajista.

Näkemyksiä
Peter Thielin mukaan opintolaina heikentää opiskelijoiden kykyä valita innovatiivinen ura. Suuri määrä opintolainaa aiheuttaa hänen mukaan yleensä riskin välttämistä ja turvallisia urapolkuja. Kuitenkin samaan aikaan yhdysvaltalainen yhteiskunta tarvitsee enemmän innovaatioita. Thielin mukaan koulutus muistuttaa vakuutusta, ja kouluttautumista ajaa enemmän pelko kuin toivo. Thiel Fellowship lahjoittaa 100 000 Yhdysvaltain dollaria yliopisto-opiskelijoille jotka lopettavat muodollisen koulutuksen ja seuraavat unelmiaan.

Thiel välttää MBA-koulutuksen käyneiden palkkaamista, sillä heillä on hänen mukaansa ominaisuudet jotka johtavat erittäin korostuneeseen "lauma-ajatteluun ja -käyttäytymiseen". Thiel kannattaa autismia ja Aspergerin syndroomaa sairastavien palkkaamista, sillä tällä tavalla yritys voi välttää "lauma-ajattelua". Thielin arvion mukaan joillain Piilaakson menestyneillä yrittäjillä on lievä Aspergerin syndrooma tai jotain sen suuntaista. Thielin mielestä Aspergerin syndrooma on suuri etu Piilaaksossa. Thielin mukaan suuren tietyn alan työntekijämäärän kanssakäyminen luo konformistisuutta, ja tämä sosialisaatio estää ihmisiä keksimästä alkuperäisiä innovatiivisia ideoita. Thielin mukaan yrittäjyydessä tärkeää on nimenomaan alkuperäisyys.

Yksityiselämä
Thiel on avoimesti homoseksuaali. Thiel on puoluekannaltaan republikaani ja presidentti Donald Trumpin kannattaja.

Teokset

Lähteet

Aiheesta muualla
Founders Fund: Peter Thiel 
Forbes: Peter Thiel 
The Telegraph: Peter Thiel: the billionaire tech entrepreneur on a mission to cheat death 

Yhdysvaltalaiset liikemiehet
Yhdysvaltalaiset miljardöörit
Vuonna 1967 syntyneet
Elävät henkilöt
Kuiske (vuoden 2015 sarja)

Kuiske (engl. Wissper) on vuonna 2015 julkaistu televisiosarja.

Juoni  

Television sarja tehtiin m4e:ssä, Telegaelissa, Discreet Art Productionsissa, Bastei Mediassa ja Absolutely Cuckoo.

Suomen äänirooleissa  

Näyttelijät 

 Alda Aflatuni
 Amos Brotherus
 Ella Pyhältö
 Juhani Rajalin
 Lotta Lindroos
 Markus Bäckman
 Peter Pihlström
 Saana Norra

tuotanto: Dubberman

Brittiläiset animaatiosarjat
2010-luvun piirrossarjat
Channel 5:n televisio-ohjelmat
Tonttu Toljanteri: Oikean joulun salaisuus

Tonttu Toljanteri: Oikean joulun salaisuus  on Yle TV2:n tuottama suomalainen joulukalenterisarja vuodelta 2010, jota esitettiin joulukuussa 2010. Sarjan päähenkilöä Tonttu Toljanteria näyttelee Kunto Ojansivu. Sähkömiestontun viimeinen esiintyminen oli  jaksossa Oikea joulu (24.12.2010).

Kalle Konniaisen ensiesiintyminen oli jaksossa Tunkeilija Tonttulassa (1.12.2010) ja viimeinen esiintyminen oli jaksossan Oikea joulu (24.12.2010).

Kärppä Konniaisen ensiesiintyminen oli jaksossa Toinen kuoma Tonttulassa (2.12.2010) ja viimeinen esiintyminen oli jaksossa Kärppä käpälämäkeen (20.12.2010).

Kylli Konniaisen ensiesiintyminen oli jaksossa Konnanpoika sairastaa (9.12.2010) ja viimeinen esiintyminen oli jaksossa Kinkkuvarkaat (22.12.2010).

VLMedia julkaisi sarjan DVD:llä 8. lokakuuta 2016.

Juoni 

Pukki ja muori odottavat Tonttulaan konsulttia, joka nykyaikaistaa ja muuttaa joulun. Toljanteri kauhistuu ideaa. Eihän joulussa ole mitään uudistettavaa! Vanha joulu on parempi kuin pussillinen uusia.

Tonttulaan ajautuu utelias konniainen Kalle ja Toljanteri nappaa Kallen kiinni luullen napanneensa konsultin. Toljanteri alkaa käännyttää konsulttia vanhan joulun puolelle makeilla jouluherkuilla - Kalle vain irvistelee. Samalla konniaisveli Kärppä saapuu Tonttulaan etsimään Kallea. Kalle pyytää veljeä pelastamaan Toljanterin kynsistä, mutta Kärppä punookin katalan juonen. Kallen on jäätävä Tonttulaan ja tekeydyttävä konsultiksi. Konsulttina hän pystyy muuttamaan joulun, kunnes se on kokonaan pilattu. Koko Tonttula menee sekaisin konniaisten juonien takia. Kumpi voittaa - joulumieli vai konnuus? Uudet ajat vai vanhat konstit? Pystyykö Toljanteri pelastamaan oikean joulun?

Näyttelijät

Jaksot 

Lähde:

DVD-julkaisu 

Sarjaa ei ole uusittu toistaiseksi kertaakaan.

Lähteet 

Tonttu Toljanteri
2010-luvun televisiosarjat
Supernanny Suomi

Supernanny Suomi on suomalainen tositelevisio-ohjelma, joka perustuu brittiläiseen Supernanny-formaattiin. Suomen Supernannyna toimii erityistason psykoterapeutti ja lastensuojelualan ammattilainen Pia Penttala. Sarjassa hän vierailee perheiden luona eri puolilla Suomea antamassa ammattiapua lasten kasvatuksen haasteisiin ja arjen ongelmakohtiin.

Jaksot

Ensimmäinen tuotantokausi 
Sarjan ensimmäiseen tuotantokauteen kuuluu 12 jaksoa, ja niistä ensimmäinen sai ensiesityksensä 5. maaliskuuta 2019. Sarjaa esitettiin televisiossa tiistaisin AVA-kanavalla.

1 Keskikatsojamäärä esityspäivänä

Toinen tuotantokausi 
Sarjan toinen tuotantokausi kuvattiin syksyllä 2019, ja se alkoi 4. helmikuuta 2020. Sarjaa esitettiin tiistaisin MTV3-kanavalla.

1 Keskikatsojamäärä esityspäivänä

Kolmas tuotantokausi 
Sarjan kolmas tuotantokausi alkoi 11. helmikuuta 2021. Sitä esitettiin torstaisin MTV3-kanavalla. Kaudella oli mukana myös kaksi ensimmäiseltä kaudelta tuttua perhettä.

Neljäs tuotantokausi 
Sarjan neljäs tuotantokausi kuvattiin keväällä 2022 ja sen esittäminen alkaa MTV3-kanavalla keskiviikkona 30. marraskuuta 2022. Kausi sisältää kahdeksan jaksoa.

1 Keskikatsojamäärä esityspäivänä

Lähteet 

Suomalaiset tositelevisiosarjat
Hakaristin ritarit

Hakaristin ritarit – suomalaiset SS-miehet, politiikka, uskonto ja sotarikokset on kirkkohistorian dosentti André Swanströmin kirjoittama sotahistoriallinen teos. Sen on julkaissut vuonna 2018 Atena. Teoksen aiheena on suomalainen SS-pataljoona toisen maailmansodan aikana Saksan itärintamalla.

Teos on valittu Vuoden tiedekirja 2018 -palkinnon finaaliin.

Swanström tuo kirjassaan uuden näkökulman aiemmin suhteellisen puhtoiseen kuvaan suomalaisen SS-pataljoonan vaiheista Saksassa. Hänellä on ollut aineistona SS-miesten päiväkirjoja ja kirjeitä.

Swanström kiinnostui aiheesta, kun hän luki SS-sotilaspastorien Ensio Pihkalan ja Kalervo Kurkialan päiväkirjoja, joista ilmeni, että ihmisiä kidutettiin, sotavankeja teloitettiin ja juutalaisia tapettiin. Esimerkkinä hän mainitsee Pihkalan Unterscharführer Olavi Karpalolta saaman kirjeen, jossa tämä harmitteli tositoimien puutetta: "Juutalaisten teloittamiseen riittää kehnompikin ampumataito kuin omaamamme." Kurkiala oli Heinrich Himmlerin henkilökohtainen tuttu ja toimi myöhemmin kotimaassa SS-Aseveljet-yhdistyksen puheenjohtajana.

Arviot
Swanström sanoo saaneensa suorastaan vihaista ja ärtynyttä palautetta, kun hän on kyseenalaistanut asioita.

Teos herätti keskustelua, jossa sekä kritisoitiin että myötäiltiin Swanströmin näkemyksiä. Tärkeänä sitä kuitenkin pidettiin. Esimerkiksi Oula Silvennoinen arvioi Helsingin Sanomiin kirjoittamassaan artikkelissa teoksen kirjavuoden tärkeimmäksi ja ansiokkaimmaksi sotahistorian tietoteokseksi.

Silvennoinen kirjoittaa, että tutkijoiden piirissä on kiinnitetty jo pitkään huomiota suomalaisten SS-miesten kuvan säröttömyyteen. Saksan itärintama oli kuitenkin erityisen raaka kansanmurhien, joukkomurhien ja terrorin tapahtumapaikka. Siviilien murhat olivat harkittu osa Saksan sotatoimia, Silvennoinen sanoo ja kysyy, kuinka suomalaiset olisivatkaan voineet pysyä tietämättöminä tapahtumista. Hän viittaa Swanströmiin, jonka vastaus on hänen mukaansa punnittu ja vastaansanomaton. Syyksi siloiseen kuvaan Silvennoinen näkee Mauno Jokipiin teoksen Panttipataljoona (1968), joka hänen mukaansa on näennäisen tyhjentävä SS-pataljoonan historia.

Juha Muurinen puolestaan sanoo Iltalehdessä, että Swanström oikoo mutkia eikä tämän tutkimus tuo esille mitään uutta, vaan kaikki on jo käsitelty aiemmin ja Swanströmin löytämiä tapauksia on puitu lehdistössäkin.

Lähteet

Vuoden 2018 kirjat
Kirjat Suomen historiasta
Suomalaiset sotahistorian tietokirjat
Suomalainen Waffen-SS-vapaaehtoispataljoona
Hannu Ryöppönen

Hannu Ryöppönen (s. 1952 Pernaja) on suomalainen yritysjohtaja ja hallitusammattilainen, joka toimi 1970-luvulta lähtien monien kansainvälisten yritysten talousjohtajana Lontoossa, New Yorkissa, Kööpenhaminassa, Luxemburgissa ja Tukholmassa. Eläkkeelle hän jäi vuonna 2008 Stora Enson varatoimitusjohtajan paikalta. Hänet tunnetaan erityisesti kansainvälisen rahoituksen asiantuntijana.

Ryöppönen syntyi Pernajan Haddomissa ja kirjoitti 1971 ylioppilaaksi Lovisa svenska samlyceumista. Hän suoritti diplomiekonomin tutkinnon Helsingin Hankenilla ja toimi ensin Rautakirjan ja Hoechst-yhtymän talousjohdossa Suomessa, kunnes lähti 1977 Yhdysvaltoihin. Siellä hän teki uraa Alfa Lavalin ja Chemical Bankin palveluksessa, kunnes hänet valittiin vuonna 1985 ruotsalaisen Ikean talousjohtajaksi. Hän työskenteli 14 vuotta Ingvar Kampradin lähipiirissä ja siirtyi sitten ruotsalaisen Industri Kapitalin palvelukseen. Vuosina 2003 Ryöppönen kutsuttiin alankomaalaisen, maailman suurimpiin kuuluneen vähittäiskauppayrityksen Aholdin taloudesta vastaavaksi varatoimitusjohtajaksi, tehtävänään luotsata yritys vararikon partaalta uuteen alkuun kirjanpitoskandaalin jälkeen.  Vuonna 2005 hänet valittiin Stora Enson talousjohtajaksi.

Jäätyään 56-vuotiaana eläkkeelle vuonna 2008 Ryöppönen on toiminut yksityissijoittajana sekä muun muassa Amer Sportsin, ICAn ja Novo Nordiskin hallituksen jäsenenä ja ruotsalaisen metsäteollisuusyrityksen Billerud Korsnäsin hallituksen puheenjohtajana. Hän asuu vaimonsa kotimaassa Britanniassa. Heillä on neljä aikuista lasta, ja kotikielinä ovat englanti, ruotsi ja tanska.

Lähteet

Suomalaiset yritysjohtajat
Vuonna 1952 syntyneet
Elävät henkilöt
Mullan maku

Mullan maku on Reijo Mäen vuonna 2000 julkaisema kahdestoista Vares-dekkari. Kirjan nimi viittaa Turun vesijohtoveden laatuun.

Juoni ja kerronta 
Kirjassa Vares saa tehtäväkseen selvittää auto-onnettomuudessa kuolleen pankkivirkailijan kaksoiselämää ja varallisuuden alkuperää. Kirjan teemoja on pettäminen. Suuri osa Vareksen ajasta kuluu työtehtävien sijaan alkoholinkäyttöön, naisten naruttamiseen ja erilaisiin vedonlyönteihin, kuten sen arvaamiseen, onko vauva lastenvaunuissa valkoinen vai mulatti tai onko lihapullia annoksessa parillinen vai pariton määrä.

Vainajan tarinaa, tämän avioliittoa ja ajautumista petokseen kerrotaan takaumina minä-muodossa. 

Teoksen rikollishahmoja edustaa Hämeen ja Pohjanmaan välimailta kotoisin oleva Martti Keskisarja, joka haluaa korjata kokemansa nöyryytykset, kuten vankilassa saamansa pilkkanimen. Hänen nuoruudestaan paljastetaan myös kavereiden naurun kohteeksi tuleminen helluntailaisten upotuskasteella.

Vares puolestaan muistelee nuoruutensa tansseihin menoa Siikaisten Vuorijärven yli ja bensan loppumista Kuvaskankaalla.

Kirjan sivuhahmoja on maailmanmaineen kynnyksellä aikanaan ollut, edelleen legendaarinen mutta Turkuun päätynyt rokkari, joka kertoilee värikkäästi aiemmasta riippuvuudestaan, Amerikan-vuosistaan ja kohtaamistaan henkilöistä kuten Donald Trumpista.

Historiallinen tausta 
Kirjan tapahtumien alkusysäyksiä on Suomen 1990-luvun lama, erityisesti markan devalvointia ja kelluttamista seurannut luottojen vakuuskriisi.

Vastaanotto 
Helsingin Sanomien Pertti Avolan mielestä henkilögalleria on tuttu Mäen aiemmista teoksista ja sympaattisten luuserien ja rikollisten kuvaus muistuttaa Carl Hiaasenin ja Elmore Leonardin teoksia. Avolaa häiritsee tietynlainen sovinismi ja turinointi. Toisaalta hän näkee onnistumisina paikallisvärin, herkulliset henkilöhahmot ja amerikkalaisperäisen yksityisetsivän siirtämisen suomalaiseen maisemaan. 

Mullan makua myytiin ilmestymisvuonnaan 15 200 kappaletta.

Lähteet 

Suomalaiset rikosromaanit
Vuoden 2000 kirjat
Reijo Mäen kirjoittamat kirjat
Minna Aalto

Minna Maarit Aalto (s. 8. marraskuuta 1965 Turku) on purjelautailija, lajinsa ensimmäinen olympialaisissa kilpaillut suomalainen.

Aalto sijoittui olympialaisissa Mistral-laudalla käydyissä purjelautakilpailuissa 20:nneksi Atlantassa 1996 ja 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan neljänneksi vuonna 1998 ja kahdeksanneksi vuonna 1984. Euroopan-mestaruuskilpailuissa hän oli neljäs vuonna 1989 ja viidestoista vuonna 1996.

Aalto edusti seuratasolla Turun Pursiseuraa, Turun Windsurfer Clubia ja Naantalin Purjehdusseuraa. Hän voitti purjelautailun Suomen-mestaruuden vuosina 1997–1999.

Lähteet

Viitteet 

Suomalaiset kilpapurjehtijat
Vuonna 1965 syntyneet
Elävät henkilöt
Meidän pitää puhua

Meidän pitää puhua on suomalainen viisiosainen draamasarja, jossa Oona Airola näyttelee viiden erilaisen naisen kokemat erotarinat. Yle keräsi joulukuussa 2017 suomalaisten erotarinoita, joiden pohjalta sarja käsikirjoitettiin.

Kaikki sarjan jaksot julkaistiin Yle Areenassa 5. joulukuuta 2018. Televisiossa ne esitetään Yle TV2:lla 15. joulukuuta 2018.

Rooleissa

Jaksot

Lähteet

Aiheesta muualla 
 Meidän pitää puhua Yle Areenassa

Yle TV2:n televisio-ohjelmat
2010-luvun televisiosarjat
Suomalaiset draamasarjat